সিল্ক আর ছাপা শাড়ির খোঁজ - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« সিল্ক আর ছাপা শাড়িতে ঈদ
সুতির ইতিকথা »
সিল্ক আর ছাপা শাড়ির খোঁজ
Sep 21, 2009 | গ্যালারি, নারী, ফিচার | 0 comments
উত্সবকে পুরোপুরি জমিয়ে তুলতে নতুন নতুন ডিজাইনের শাড়ির পসরা সাজিয়ে বসে আছেন দোকানিরা। ঈদে কোন শাড়িটি কিনবেন এখনো ভাবছেন যাঁরা, তাঁদের জন্য থাকল ছাপা আর সিল্ক শাড়ির খবর।
ছাপা শাড়িতে আরাম
পরতে আরাম আর কাজের সুবিধার জন্য ঈদের দিনের সকালের শাড়ি হিসেবে ছাপা সুতি শাড়ির কোনো জুড়ি নেই। ঘরোয়া পরিবেশে চমত্কার মানিয়েও যায় এই শাড়ি। পারফেক্ট, প্রাইড, জনি টেক্সটাইলের শাড়িগুলো থেকে বেছে নিতে পারেন আপনার পছন্দের ছাপা সুতি শাড়িটি।
পারফেক্ট টেক্সটাইল
ঈদ উপলক্ষে পারফেক্ট টেক্সটাইলের বর্ণিল আয়োজন টের পাওয়া যাবে এর কোনো শোরুমে ঢুকলেই। নকশি, ফুল, আলপনায় সেজেছে এখানকার সুতি শাড়িগুলো। এ ছাড়া শাড়িতে জামদানি, তাঁত আর কারচুপির ছাপায় ফুটে উঠেছে বৈচিত্র্য। আগের শাড়ির সঙ্গে যোগ হয়েছে আরও ১৫টি নতুন ডিজাইনের শাড়ি। এই তিন ধরনের মধ্যে সুতি শাড়িগুলো পাবেন ২৬০-২৫০ টাকার মধ্যে। সুতি শাড়ির পাশাপাশি পারফেক্ট নিয়ে এসেছে কিছু এক্সক্লুসিভ শাড়ি। মসলিন, হাফ সিল্ক, এমবোসড, প্রিন্টের শাড়িগুলো পাবেন ৫০০০-৭০০০ টাকায় পারফেক্টের সব শোরুমে।
প্রাইড টেক্সটাইল
প্রাইড টেক্সটাইলের পরিচালক আব্দুল মোমেন জানান, ঈদ উপলক্ষে প্রাইড বাজারে নিয়ে এসেছে নতুন কিছু চমক। বিশেষ করে সুতি শাড়ির ওপর সুতার কাজ, রঙের বৈচিত্র্যপূর্ণ ব্যবহার, সোনালি ও রুপালি কারুকাজের ঝিলিক সহজেই নজর কাড়বে। সুতি ছাড়াও কোটার ওপর বিভিন্ন নকশা, ব্লক, বাটিক, কারচুপির কাজ করা হয়েছে। সাধারণ সুতি ছাপা শাড়ির দাম পড়বে ৩৫০-৪৫০, নকশাদার সুতি শাড়ি ১২০০-১৮০০ টাকা। সুতি ছাড়াও আছে সফট ও ক্রেপ সিল্কের মধ্যে প্রিন্ট, হাফ সিল্কের মধ্যে মেটালিক এমব্রয়ডারির শাড়ি। এগুলো পাবেন ২৫০০-৪০০০ টাকার মধ্যে প্রাইডের নিউমার্কেট, ধানমন্ডি, বনানীসহ সব শাখায়।
বি প্লাস শাড়ি
শাড়ির বাজারে অন্যান্য টেক্সটাইলের তুলনায় নতুন হলেও বেশ জনপ্রিয় হয়েছে বি প্লাস শাড়ি। সুতি ছাপা শাড়ি পাবেন বি প্লাসের ধানমন্ডি, উত্তরা, গাউছিয়াসহ সব শোরুমে ৩৮০-৫৫০ টাকায়।
সিল্কের সিল্কি পরশ
উত্সবে বাঙালি নারীদের পছন্দের তালিকায় সিল্ক শাড়ির গ্রহণযোগ্যতা বহুকাল আগে থেকেই। সুতির পাশাপাশি ঈদকে জমকালো করে তুলতে পারেন সিল্ক শাড়ির সিল্কি পরশে।
দোয়েল সিল্ক
দোয়েল সিল্ক এনেছে প্রায় ১০০টি নতুন ডিজাইনের শাড়ি। দোয়েল সিল্কের মহাব্যবস্থাপক জি এম আলমগীর জানান, এবারের ঈদে ১২৫টি নতুন ডিজাইন করা হয়েছে মসলিন শাড়িতে। কাট ওয়ার্ক, এমব্রয়ডারি, অ্যাপলিক কারুকাজ করা শাড়ি পাবেন ৭৫০-১০০০০ টাকায়। র সিল্কের উইভিং ডিজাইনের শাড়ি পাবেন এর মধ্যেই। অ্যান্ডি সিল্ক কাপড়ে উত্সবধর্মী অনেক শাড়ি করেছে এবার দোয়েল সিল্ক। এগুলো পাবেন ২৫০০-৩৫০০ টাকায়। বয়স্ক মহিলাদের জন্য সুতির মধ্যে অ্যান্ডি সিল্ক শাড়ি পাবেন এই বাজেটেই।এ ছাড়া সিল্কের গজ কাপড়ও পাওয়া যায় এখানে।
সপুরা সিল্ক
নকশা, ব্লক, ছাপা, ফুল আর লতার বাহারি ডিজাইন নিয়ে এবার সপুরা সিল্কের ঈদ আয়োজন। বার্ন সিল্ক, সফট সিল্ক, প্লেন সিল্ক, বলাকা সিল্কের পাশাপাশি এবারের ঈদে সপুরার নতুন সংযোজন অ্যান্ডি হ্যান্ড প্রিন্ট সিল্ক ও অ্যান্ডি কন্ট্রাস্ট প্লেন সিল্ক শাড়ি। নকশাদার শাড়ির মধ্যে মসলিনটাই প্রাধান্য পাচ্ছে বেশি এখানে—জানালেন সপুরা সিল্ক শোরুমের সেলসম্যান সেলিম। অ্যান্ডি হ্যান্ড প্রিন্ট শাড়ি ২৩৫০ টাকা, অ্যান্ডি কন্ট্রাস্ট প্লেন সিল্ক ২১০০ টাকা। টুইস্ট ফ্রেবিক ১৭৫০ টাকায় পাবেন এখানে। মসলিনের ওপর অ্যাপলিক ও কারুকাজ করা শাড়ি পাবেন ২৯০০-৬১০০ টাকার মধ্যে। আপনি চাইলে সিল্কের গজ কাপড় কিনে নিজে পছন্দমতো নকশাও করে নিতে পারেন। সে ক্ষেত্রে বার্ন সিল্কের দাম গজপ্রতি ৪০০ টাকা, শিফন ২২৫-৩০০, আইটেম ১১০-২৫০ টাকায়।
উষা সিল্ক
‘উষা সিল্কের ঈদ আয়োজনে এবার স্থান পেয়েছে মসলিনের ওপর কারচুপি ও চুমকির কারুকাজ। আর বলাকা সিল্কের ওপর ব্লক, স্প্রে, হ্যান্ড পেইন্ট।’ বললেন উষা সিল্কের নির্বাহী পরিচালক মো. লাবিবুল হক। রঙের ক্ষেত্রে এবার তারা গুরুত্ব দিয়েছেন সাদা, সবুজ, হালকা ফিরোজা, হালকা পেস্ট ও গোলাপির ওপর। মসলিন, মটকা, দুপিয়ান, সফট সিল্কের ওপর হাতের কারচুপির পাশাপাশি, স্প্রে, জরি, এমব্রয়ডারি, চুমকির কাজের শাড়ি পাবেন এখানে। মসলিনের ওপর অ্যাপলিক শাড়ি পাবেন ৫০০০-৬৫০০, অ্যান্ডি দুপিয়ান কারচুপি ৪৫০০-৬০০০, অ্যান্ডি মটকা স্প্রে কারচুপি ৩৫০০-৫০০০ টাকায়। সফট
সিল্ক প্রিন্ট শাড়ি ৮৫০-১৮০০, সফট ব্লক স্প্রে কারচুপি ১৬০০-২০০০ টাকায়।
ঈদের বাজারে ঘুরতে ঘুরতে বেছে নিন আপনার পছন্দের শাড়িটি, পাশাপাশি ক্রয় করা শাড়িটির যত্নের দিকেও খেয়াল রাখুন। কারণ, একটু অযত্ন-অবহেলায় নষ্ট হয়ে যেতে পারে আপনার মূল্যবান শাড়িটি।
সূত্র: দৈনিক প্রথম আলো, সেপ্টেম্বর ১৫, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla